આ સંજોગોમાં હવે કેન્દ્ર સરકારના સ્તરે અનામતની નીતિ પર નવેસરથી પુનઃ વિચારણા કરવાની આવશ્યકતા જ નહીં બદલે અનિવાર્યતા છે. ગુજરાતમાં અનામતના મામલે જે મોટા પાયે હિંસા થઇ અને સરકારી માલ-મિલકતોને કરોડો રૂપિયાનું નુકસાન પહોંચ્યું છે તે જોતાં હવે કેન્દ્ર સરકારે જાગવાની જરૂર છે. જો કેન્દ્ર સરકાર આ બાબતે નિષ્ક્રિય રહેશે તો અનામતની આક્રમકતાના કારણે સમાજમાં વર્ગ વિગ્રહ ભડકી ઊઠશે અને સામાજિક સમરસતાને પણ જંગી નુકસાન પહોંચશે.